Batu Pahat, Johor

Rencana ini mengenai daerah. Untuk rencana tentang bandar sahaja, sila lihat Batu Pahat (bandar).
Batu Pahat (Jawi: باتو ڤاهت) merupakan sebuah daerah di Johor, Malaysia. Daerah ini terletak di tenggara Muar, barat daya Kluang, timur laut Pontian dan selatan Segamat. Daerah ini ialah satu daripada sepuluh daerah di Johor.

Batu Pahat terletak sejauh 239 kilometer dari Kuala Lumpur. Bandar terdekat dengan Batu Pahat ialah Muar yang terletak 50 kilometer ke utaranya. Bandar Kluang pula berada 52 kilometer di timur. Johor Bahru terletak lebih kurang 70 hingga 100 kilometer ke arah tenggara. Batu Pahat juga menghadap ke Selat Melaka.

 Sejarah 

Asal usul nama Batu Pahat disusur kembali melalui legenda abad ke-15 apabila tentera Siam menyerang tempat batu yang dipahat di kampung Minyak Beku bagi mendapatkan bekalan air bersih semasa pengunduran mereka. Ketika itu, mereka sedang dikejar oleh tentera Melaka pimpinan Tun Perak, bendahara dari kerajaan Kesultanan Melayu Melaka. Pada tahun 1456, tentera Siam yang dipimpin oleh Laksamana Awi Di Chu telah menduduki Batu Pahat dahulu sebelum menyerang Melaka. Menurut kisah lain, selepas Portugis menduduki Melaka, dipercayai bahawa batu-batu granit yang digunakan untuk membina Kota A Famosa diperoleh daripada muara Sungai Batu Pahat. Maka bandar Batu Pahat mendapat namanya daripada "batu yang dipahat" di muara itu.

Terkenal kerana ikan masin pada suatu ketika dahulu, Batu Pahat sebelum ini dikenali sebagai "Bandar Penggaram" yang bermaksud "bandar pembuat garam".Perpustakaan Negara Malaysia Bandar Penggaram dibuka pada 1 Januari 1894 oleh Dato' Muhamad Salleh bin Perang, Dato' Bentara Luar Johor atas titah sultan Abu Bakar, sultan Johor ketika itu.

Kini Batu Pahat terus membangun dan muncul sebagai salah satu daerah yang termaju di negeri Johor Darul Takzim dan mempunyai potensi yang besar untuk terus maju pada masa hadapan.

 Pentadbiran 
Semua mukim dan kampung ditadbir oleh Majlis Perbandaran Batu Pahat (MPBP) dan Majlis Daerah Yong Peng (MDYP). Sebelum ini dikenali sebagai Majlis Daerah Batu Pahat dan Majilis Daerah Batu Pahat Timur masing-masing. Terdapat 525 buah kampung telah digazetkan.

Daerah Batu Pahat juga dibahagikan kepada 14 mukim dan lima bandar;
tiada|thumb|Peta daerah Batu Pahat

 Mukim 

 Bagan
 Chaah Bahru
 Kampung Bahru
 Linau
 Lubok
 Minyak Beku
 Peserai
 Sri Gading
 Sri Medan
 Simpang Kanan
 Simpang Kiri
 Sungai Kluang
 Sungai Punggor
 Tanjung Sembrong

 Bandar 

 Bandar Ayer Hitam
 Bandar Penggaram
 Bandar Rengit
 Bandar Senggarang
 Bandar Yong Peng

 Geografi 
Daerah Batu Pahat terletak di barat negeri Johor bersempadan dengan daerah Muar di barat, Segamat di utara, Kluang di timur, Pontian di tenggara dan Selat Melaka di selatan.

 Iklim 
Iklim di daerah ini ialah iklim khatulistiwa (Af). Purata suhu ialah . Bulan April dan Mei merupakan bulan yang paling panas di kawasan ini dengan suhu mencecah . Bulan Disember dikategorikan sebagai bulan paling sejuk dengan suhu . Purata kerpasan di Batu Pahat adalah 2460.7 milimeter pertahun. Bulan Disember merupakan bulan paling tinggi kerpasan dengan 326.7 milimeter manakala bulan yang paling rendah pula Februari dengan 135.4 milimeter.

 Demografi 
Berdasarkan bancian Malaysia 2020 jumlah penduduk di Daerah Batu Pahat ialah seramai 495,338 orang dengan kepadatan penduduk 252 orang perkilometer persegi yang dikategorikan sebagai taburan penduduk padat. Majoriti penduduk di daerah ini merupakan Bumiputera, membentuk lebih 68 peratus penduduk. Kaum kedua terbesar merupakan kaum Cina diikuti India. Lebih enam peratus penduduk merupakan bukan warganegara.https://www.dosm.gov.my/mycendash/

Nisbah penduduk lelaki kepada penduduk wanita ialah 112:100. Terdapat 129,486 tempat kediaman dengan sebanyak 116,252 isi rumah. Purata saiz isi rumah pula dicatatkan seramai empat orang dalam sebuah rumah. Lebih 357 ribu penduduk dalam kalangan umur bekerja, 105 ribu dalam golongan muda dan selebihnya 32 ribu orang merupakan warga tua.
KewarganegaraanKaumJumlahWarganegara MalaysiaBumiputera316,367Cina140,103India6,910Lain-lain1,763Bukan warganegaraN/A30,195

 Agama 
Majoriti penduduk di daerah Batu Pahat beragama Islam yang terdiri daripada penduduk berbangsa Melayu dan beberapa etnik lain. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Kristian diikuti Hindu. Penduduk berbangsa bumiputera lain dan etnik yang lain terdiri daripada mereka yang menganut Kristian dan beberapa agama lain serta tidak beragama.
AgamaJumlahIslam330,803Buddha129,831Hindu13,484Kristian14,565Lain-lain5,570Tidak beragama1,085Tidak diketahui0

 Pengangkutan ڤڠڠكوتن 
kiri|300px|thumb|Pelan cadangan untuk membina stesen pertukaran di Batu PahatBatu Pahat tidak mempunyai jaringan kereta api. Namun demikian, masyarakat boleh menggunakan perkhidmatan kereta api melalui stesen KTM terdekat, iaitu Kluang, kira-kira 50 kilometer dari Bandar Batu Pahat. Terdapat syarikat-syarikat bas yang beroperasi di Perhentian Bas Jalan Rugayah. Bas-bas tersebut menghubungkan pekan-pekan dalam Batu Pahat dan juga daerah-daerah lain serta ke bandaraya-bandaraya utama seperti Johor Bahru, Melaka, Kuala Lumpur, dan lain-lain bandar di semenanjung.

 Pengangkutan awam ڤڠڠكوتن عوام 
Batu Pahat dihubungkan melalui pengangkutan awam tempatan dan kedua-duanya antara kawasan sekitarnya dan antara bandar. 

Terminal Bas (Perkhidmatan bas ekspres, tempatan dan bas antara bandar. Selain itu, teksi juga boleh didapati di terminal)
Terminal Feri (Terminal feri yang baru terletak di Minyak Beku, perkhidmatan pelabuhan Indonesia di Tanjung Balai, Bengkalis dan Batam)
Keretapi berkelajuan tinggi (Pelan cadangan untuk membina stesen pertukaran di Batu Pahat)

 Jalan 
Bagi kawasan bandar pula, Bandar Batu Pahat dihubungkan dengan beberapa batang jalan utama ke pinggir bandar terpencil atau bandar-bandar lain.
Jalan Kluang (menghubungkan antara Batu Pahat Mall, Sri Gading, Pura Kencana, UTHM, Parit Raja, Ayer Hitam, Kluang)
Jalan Tanjung Labuh (menghubungkan antara Senggarang, Rengit)
Jalan Bakau Condong (menghubungkan dari persimpangan-T Jalan Kluang dan merentasi Sungai Batu Pahat melalui Peserai)
Jalan Bukit Pasir (menghubungkan antara Taman Bukit Pasir, Tongkang Pechah, Parit Sulong, Yong Peng)
Jalan Tan Swee Hoe (menghubungkan antara Taman Setia Jaya 2, Taman Flora Utama, Aeon BiG Batu Pahat, Square One Shopping Mall)
Jalan Peserai (menghubungkan antara Sungai Batu Pahat melalui Semerah, Muar, Melaka)

 Ekonomi 
Batu Pahat turut terkenal sebagai pusat pembuatan barangan elektronik, pemprosesan makanan, pembalakkan kayu, pembuatan porselin, dan industri plastik yang kedua terbesar di Johor. Ia turut dikenali sebagai Pusat Tekstil Negara dengan menghasilkan 50% daripada tekstil yang dieksport dari Malaysia dan terdapat lebih 300 kilang tekstil dan pakaian. Selain sebagai pengeksportan utama tekstil di Malaysia ke luar negara, Jeti Batu Pahat juga terkenal dengan sebagai salah satu jeti dalam "segi tiga emas" antara Indonesia dan Malaysia dalam pergerakan bahan rempah dan bahan mentah. Sebuah pelabuhan baru juga telah direncanakan untuk Batu Pahat bagi menangani permintaan pergerakan bahan mentah tersebut. Sebuah pelan yang bernilai lebih kurang RM 500.000.000 telah pun disediakan siap dengan prasarana yang sempurna. Begitu juga dengan perusahaan dalam pembuatan makanan seperti kilang membuat biskut. Antaranya Munchy's, Hup Seng, dan Hwa Tai. Terdapat juga pelaburan asing di Batu Pahat seperti Sharp Roxy, Sony, Fujitsu, Hitachi, and Mitsumi. Dan terdapat 20 syarikat tersenarai dalam Bursa Malaysia: Harta Packaging, PCCS, Baneng Holdings, S&P, Sharp Roxy, Ramatex, Southex, Prolexus, Fujitsu, Hitachi, Yong Tai, Hwa Tai, AE, Kia Lim, Kayu Wangi, Hup Seng, Xiang Leng, Magnum, SKP, SPI Plastics, BP Plastics, Cheng Yap Sdn Bhd. dan Fast Track Solutions Bhd.

 Tempat menarik تمڤت مناريق 
 Dataran Penggaram داتارن ڤڠڬارام 
Dataran Penggaram telah dibina semasa sambutan seratus tahun bandar Batu Pahat. Ketika itu, ia ialah sebuah kolam air pancut. Pada tahun 2001, sebuah tugu yang menggambarkan batu dipahat telah dibina di tengah kolam air pancut itu dan dirasmikan oleh Tunku Mahkota Johor ketika itu, Tunku Ibrahim Ismail Ibni Sultan Iskandar. Ia menjadi tempat utama untuk sambutan yang besar seperti Hari Kebangsaan peringkat daerah Batu Pahat dan peringkat negeri Johor, Hari Raya, Tahun Baru Cina, konsert-konsert hiburan dan pertunjukan motor dan kereta. Ketika hari biasa, ia menjadi tarikan utama untuk bersiar-siar, berjoging dan berehat ketika waktu petang dan malam. Terdapat juga pasar malam yang mengelilingi dataran pada waktu malam. Pada tahun 2016, Dataran Penggaram telah diubahsuai dengan penambahan nama Batu Pahat daripada tulisan khat jawi dan lampu yang menarik menjadikan Dataran Penggaram berwarna warni serta dapat menambahkan lagi pengunjung yang datang ke Batu Pahat.

 Perigi Batu Pahat ڤريڬي باتو ڤاهت 
Perigi Batu Pahat ialah tempat yang mempunyai sebuah perigi dimana tempat itu diberi nama. Terletak di pantai Minyak Beku, pelawat dibenarkan melawati pantai tersebut untuk melihat sebahagian besar sejarah bandar Batu Pahat.Kisah daripada sebuah perigi. Utusan Malaysia, 24 Oktober 2015

 Taman Rekreasi Tasik Y تامن ريكرياسي تاسيق ويا 
Taman Rekreasi Tasik Y ialah sebuah kawasan tasik buatan manusia yang menyerupai huruf Y. Disana, terdapat kawasan taman permainan, gerai jualan, tempat makan dan minuman dan trek berjalan dan berjoging.

 Hutan Lipur Soga Perdana هوتن ليڤور سوڬ ڤردان 
Hutan Lipur Soga Perdana ialah hutan simpan dimana hutannya mempunyai pelbagai jenis flora dan fauna. Hutan ini sangat sesuai untuk mereka yang ingin berehat, aktiviti menaiki tangga, berjalan dan berjoging hingga ke puncak bagi mereka yang menghargai alam semula jadi.Terdapat sebuah pondok telah dibina di pengakhiran trek berjalan dan berjoging. Diatas sana, terdapat sebuah pemandangan yang menarik di seluruh bandar Batu Pahat. Jika berjalan atau berjoging ketika turun kebawah, terdapat sebuah kolam air yang datang dari bukit ini. Hutan ini seluas 49.3 hektar dimana 10 hektar akan dimajukan dan dilengkapi kemudahan asas bagi faedah pelawat.

 Pantai Minyak Beku ڤنتاي ميڽق بكو 
Pantai Minyak Beku ialah tempat terkenal dengan aktiviti memancing dan menikmati angin yang damai di kawasan laut.

 Pantai Punggur, Rengit ڤنتاي ڤوڠڬور، رڠيت 
Pantai Rekreasi Punggor ialah pantai yang menawarkan persekitaran yang tenang bagi mereka yang inginkan tempat untuk beristirahat dan suka akan aktiviti memancing di pantai. Pantai ini bertempat di kampung bernama Punggor dan sangat popular bagi mereka yang ingin berehat, berkelah, memancing dan bersiar-siar. Pantai rekreasi ini terletak 30 km ke selatan dari Bandar Batu Pahat. Ia terletak di Rengit.

 Pelancongan dan riadah ڤلنچوڠن دان رياده 
 Galeri Dato' Onn
 Memorial Peperangan Dunia Kedua Parit Sulong (Peperangan Jepun/Tentera Komanwel)
 Taman Tema Kanak-kanak (The Summit) - pertama dalam bangunan
 Menara Jam Batu Pahat
 Bandar Seramik Ayer Hitam
 Bandar Jajan Parit Raja
 Taman Botani Sri Medan
 Kampung Parit Tengah, Rengit (Ladang Nanas terbesar di Asia)
 Pantai Sungai Lurus, Senggarang
 Pantai Seri Wawasan,Simpang Lima
 Hentian Mahkota Pantai Parit Simen

 Bangunan bersejarah باڠونن برسجاره 
Balai Polis Trafik IPD Batu Pahat
Bangunan Majlis Perbandaran Batu Pahat
Bangunan Jabatan Kerja Raya Batu Pahat
Mahkamah Seksyen/Majistret Batu Pahat
Pejabat Pos Batu Pahat
Pejabat Kesihatan Batu Pahat
Balai Bomba dan Penyelamat Jalan Mohd. Khalid
Bangunan lama Pejabat Pelajaran Daerah Batu Pahat
Bangunan lama Jabatan Kastam Diraja Batu Pahat
Bangunan Wisma Sejarah Batu Pahat
Bangunan Kelab Bersejarah Batu Pahat
Sekolah Tinggi Batu Pahat
Sekolah Kebangsaan Temenggong Ibrahim
Sekolah Menengah Kebangsaan(P)Temenggong Ibrahim
Masjid Dato Bentara Luar
Surau India Batu Pahat
Rumah-rumah Kedai
Stesen Bas Lama Batu Pahat (Jalan Omar)

 Tokoh توكوه 
Berikut tokoh yang dilahirkan atau dikaitkan dengan Batu Pahat.

 Politik ڤوليتيك 
Pakatan Harapan
 Lim Guan Eng - Ketua Menteri Pulau Pinang
 Lim Kit Siang - Bekas pemimpin Parti Tindakan Demokratik (DAP)
 Teo Nie Ching - Ahli Parlimen Kulai
 Teng Chang Khim (邓章钦)- Bekas speaker DUN Selangor (2008-2013)
 Boo Cheng Hau (巫程豪) - ADUN Skudai, Johor
 Gan Peck Cheng (颜碧贞) - ADUN Penggaram, Johor
 Tony Pua - Ahli Parlimen Petaling Jaya Utara
 Dr Syed Husin Ali - Timbalan Presiden Parti Keadlian Rakyat

Barisan Nasional
 Dato Onn Jaafar - Pengasas UMNO pada 1946.
 Dato' Seri Hishammuddin Hussein - Ahli Parlimen Sembrong, Johor sebagai Menteri Pertahanan Malaysia, anak lelaki kepada Tun Hussein Onn
 Dr Chua Soi Lek - Bekas Menteri Kesihatan Malaysia / Presiden MCA 
 Chua Tee Yong (蔡智勇) - Ahli Parlimen Labis dan juga anak lelaki kepada Chua Soi Lek

 Ahli perniagaan اهلي ڤرنياڬان 
 Datuk Sosilawati Lawiya - Jutawan kosmetik
 Tan Sri Vincent Tan - Laksawan, Pengerusi Berjaya Group 
 Lee Kim Yew - Pengerusi Country Heights Group

 Pahlawan ڤهلاون 
 Mohd Salleh bin Abdul Karim - Dikenali juga dengan panggilan Kiyai Salleh - Pemimpin Tentera Selempang Merah yang menghalang kekejaman askar PKM di Batu Pahat

 Selebriti/Artis سلبريتي/ارتيس 
 Najwa Latif - Penyanyi
 Yana Samsudin - Pelakon berasal dari Yong Peng
 Malek Noor - Ahli Bina Badan, Pelakon (Berasal dari Kg. Sri Gading)
 Sazali Samad - Ahli Bina Badan

 Lain-lain لاين٢ 
Tun Sardon Haji Jubir (19 Mac 1917 - 14 Disember 1985) merupakan Yang di-Pertua Negeri Pulau Pinang pada 1975 - 1981. Tun Sardon juga pernah menjadi Menteri Kerjaraya dan Komunikasi pada tahun 1971-1975. Dilahirkan di Rengit, Batu Pahat.

 Lihat juga 
 Batu Pahat (bandar)

 Rujukan 

 Pautan luar 


7 Tempat Menarik Di Batu Pahat Mesti Pergi